Sügisel ostsin ma endale uued saapad. Sellised  normaalsed, kui ikka vaja bussi peale joosta, siis saab joosta küll. Ja täiesti nahast. Vähemasti pealmine osa. Lootsin, et nüüd on aastat paar hooleta.    Loll, kes loodab, täna käisin ja ostsin uued. Kingsepp küll ütles, kui esimest korda saabastele esmaabi käisin tellimas, et vii poodi tagasi. Vilets töö ja niru nahk, pole saabas ega midagi.  Ei ma viinud, dokustaadid ammu juba kadunud, kes mind usub, et alles 3 kuud.  Ja lootsin, et vähemasti kevadeni püsivad koos. Viid poodi tagasi, millega  sa siis käid?    Loll, kes loodab, täna ostsin poest selle ainsa paari, mis jalga mahtus ja stiililt enam-vähem oli. Aru ma ei saa, turu tingimustes peaks ju väärtuslikumat ja mitmekesisemat kraami müügil olema, saapavalik on küll allpool igasugu arvestust. Loomulikult, kuskil on Soome tooteid ja kuskil Rootsis valmistatut, aga ei pole mina kohanud. Juba sügisel otsisin.    Kahjuks viskasin vanad saapad kohe minema, õigem öelda, et jätsin poodi. Nüüd pole millestki pilti teha. Uutest ju  võiks, aga see pole huvitav, saapad ka pigem matkasaapad kui kaunid käimad.    Vot kus Vene ajal tehti jalanõusid, kõvad ja kanged, tekitasid konnasilmi ja hõõrusid kannad villi, aga käia võisid igavesti.  Mul kodus kuuris seina peal ka mälestus kaugetest aegadest, kui kutid nõukogude armeest koju tulid, kirsad jalas ja sinel seljas.       ps ma arvan, et kirsad olid ikka nahast tehtud...  ...